**Практыкаванне 2**.

Размалюйце літару Б, намалюйце ў кожным акенцы 1-2 рэчы, назвы якіх пачынаюцца з Б. Пасля заняткаў вы можаце даслаць нам ваш малюнак на электронную пошту.

**Б б**

|  |  |
| --- | --- |
| Якая жывёла жыве побач з літарай Б? | Якім спортам займаецца літара Б увольны час? |
| Якую садавіну ці гародніну вырошчвае літара Б? | Што апранае  (абувае) літара Б? |

**ХАТНЯЕ ЗАДАННЕ 2**

Калі штодня вучыць хаця б невялічкі верш, сцвярджаюць спецыялісты, то можна пазбегнуць старэння мозгу. А малады мозг развіваецца нашмат хутчэй. Таму вашай увазе прапануецца верш і заданні да яго.

|  |  |
| --- | --- |
| **АРАНЖАВЫ АЛОВАК**    **Аранжавы аловак аднойчы абламаўся:**  **ад востранькае дзюбы адзін пянёк застаўся.**  **Анэля свой аловак вастрылкай навастрыла:**  **- Малюй ізноў прыгожа, цябе я падлячыла!** | 1. Вывучыце вершык,правільна прамаўлйце   Р, Дз, Ч і Ў.   1. Выкрэсліце з тэкста літары Аа. Колькі іх? |

Вусныя практыкаванні: 1. Працягваем вітацца і развітвацца па-беларуску. 2. Размаўляем  на тэму заняткаў, актыўна згадваючы новыя і знаёмыя словы. 3. Шукаем паўсюль знаёмыя літары.

Маторныя практыкаванні

1.            Намалюйце (алоўкамі, фарбамі  і г.д.) альбо зрабіце (зляпіце, збіце з дошак, пашыйце, скруціце з газет) літару Б. Гэта можа быць літара ў “чалавечым” вобразе, альбо ў вобразе іншай істоты, рэальнай ці казачнай.

2.            Па жаданні – сфатаграфуйце і дашліце нам вашую літару на элетронную пошту (пазначыўшы калектыў аўтараў!)

3.            Збярыце калекцыю літар Б, уласнаручна выразаных дзеткамі з загалоўкаў розных газет і часопісаў.

**НАШАЯ ПЕСНЯ:**

**Мы едзем, едзем, едзем за самы далягляд –**

**Найлепшая у свеце кампанія рабят.**

**Мы ўсе жывем у згодзе, умеем сябраваць,**

**І песеньку заводзім, абы не сумаваць:**

**Тра-та-та, любата! Мы ўзялі з сабой ката,**

**Чыжыка, сабаку, пеўніка пад паху,**

**Павіяна, папугая… Вось кампанія такая!**

І самае галоўнае – прыходзім на наступныя заняткі!

**Дадатковае заданне: прыдумайце загадку пра слова на літару Б. І загадайце яе іншым дзеткам!**